《经锄斋》
元代·张昱

谁似谈翁乐有馀，百年生计祇林庐。甫田种熟门前稻，暇日抄成架上书。

睡起谩怜衰甚矣，客来唯问近何如？相过里社寻常事，只把柴车当酒车。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。